“ મામા તમે સમજ્યા.. એ મને નથી લેવા આવ્યા પણ એના દીકરાને પરણાવવા માટેની અબળખા લઈને આવ્યા છે.. અત્યારે કોઈને દીકરી દઈએ તો દીકરી મળે એવો સમય આવી ગયો છે.. એ એના વંશ ચાલકને પરણાવવા માટે મને ઘરે લઇ જઈને સામું સામું કયાંક સંબંધ ગોતીને લાકડે માંકડું વળગાડવા આવ્યા છે.. બાકી ઓગણીસ વરસ જતા રહ્યા અને અત્યારે જ દીકરી કેમ યાદ આવી?? મામા માઠું ના લગાડશો મારી વાતનું પણ હવે તો કોઈ કાળે એ ઘરે તો નહિ જ” અને એના પિતાજી મહેશભાઈ દીકરીની નજર ના જીરવી શક્યા. એની ચોરી પકડાઈ ગઈ હતી. સહુને સોનાલી ની ઊંડી સમજણ માટે માન થઇ આવ્યું. અને પછી તો ઝવેરભાઈએ પાકું પણ કરી લીધું કે એના પાપા ના ઈરાદા એવા જ હતા..!!